cyanic-selkie/wikianc huggingface dataset:
Giuseppe Meazza
Karriera internazzjonali
Fit-Tazza tad-Dinja tal-1938 li saret fi Franza, Meazza libes il-faxxa ta' kaptan u lagħab kull logħba tal-fażi finali, din id-darba iktar f'nofs il-grawnd milli fl-attakk. Fis-semifinali kontra l-Brażil tas-16 ta' Ġunju hu skorja l-gowl tad-dro minn penalty fir-rebħa ta' 2–1. Il-gowl kontra l-Brażil kellu jkun l-aħħar wieħed tiegħu bil-flokk tat-tim nazzjonali. Fil-finali kontra l-Ungerija, Meazza kellu id f'żewġ gowls skurjati minn Silvio Piola u Gino Colaussi, hekk kif l-Italja ttrijonfaw 4–2 u kisbu t-tieni titlu tat-Tazza tad-Dinja.
Al-Maghtas
Żmien ir-Rumani u l-Biżantini
X'aktarx fis-sekli 2-3 u ċertament mis-sekli 5-6, inbnew strutturi reliġjużi Kristjani f'Tell al-Kharrar. Wieħed għandu jiftakar li fis-sekli 1-4 tal-Era Kristjana, il-Kristjaneżmu spiss kien ippersegwitat mill-istat Ruman, u l-qima Kristjana saret possibbli biss wara li l-ewwel ġiet ittollerata u mbagħad saħansitra saret ir-reliġjon tal-istat Ruman, li issa jissejjaħ l-Imperu Biżantin. Mill-iskavi arkeoloġiċi ġie stabbilit ukoll li l-għolja ta' Tell al-Kharrar, magħrufa wkoll bħala l-Għolja ta' Elija, kienet meqjuma bħala l-post fejn il-Profeta Elija tela' l-ġenna. Fis-seklu 5, sabiex dan l-avveniment jiġi mfakkar, inbena monasteru Biżantin hemmhekk. L-arkeologi sejħulu l-"Monasteru ta' Rhetorios" abbażi ta' kitba li sabu fil-mużajk Biżantin tal-post.
L-imperatur Biżantin Anastasju I Dicorus bejn l-491 u l-518 bena knisja ddedikata lil Ġwanni l-Battista max-xatt tal-Lvant tax-xmara Ġordan. Madankollu, minħabba żewġ avvenimenti ta' għargħar u ta' terremot, il-knisja nqerdet. Il-knisja ġiet rikostruwita tliet darbiet, sa ma ġġarfet, flimkien mal-kappella li nbniet fuq pilastri, matul għargħar kbir li seħħ fis-seklu 6 jew 7.
Giuseppe Meazza
Karriera internazzjonali
L-aħħar logħba tiegħu waslet fl-20 ta' Lulju 1939 fir-rebħa ta' 3–2 kontra l-Finlandja f'Ħelsinki. B'kollox lagħab 53 darba mat-tim nazzjonali bejn l-1930 u l-1939, fejn tilef sitt darbiet biss, u skorja 33 gowl. Ir-rekord tal-aktar gowls man-nazzjonal ġie miksur minn Gigi Riva fid-29 ta' Settembru 1973 biex jagħmlu lil Meazza t-tieni l-aqwa skorer.
Al-Maghtas
Żmien ir-Rumani u l-Biżantini
Is-siti tal-pellegrinaġġi nbidlu matul l-istorja. Is-sejbiet arkeoloġiċi Kristjani prinċipali minn żmien il-Biżantini u x'aktarx anke minn żmien ir-Rumani jindikaw li l-ewwel sit tal-pellegrinaġġi kien jinsab max-xatt tal-Lvant, iżda sal-bidu tas-seklu 6 l-enfasi kienet iktar fuq ix-xatt tal-Punent tax-xmara li kien iktar aċċessibbli.
Giuseppe Meazza
Kowċ
Wara l-esperjenza ta' plejer-kowċ f'Bergamo u Milan, wara l-gwerra, bħala kowċ iggwida lil Pro Patria, l-Inter f'numru ta' okkażjonijiet u bejn l-1952 u l-1953 ifforma parti mill-kummissjoni teknika tat-tim nazzjonali. Hu kien ukoll l-ewwel Taljan li qatt mexxa tim barrani, it-Torok ta' Beşiktaş, fejn serva għal ħames xhur minn Jannar tal-1949. Aktar tard ħa responsabbilità tas-settur taż-żgħażagħ tal-Inter.
Al-Maghtas
Żmien ir-Rumani u l-Biżantini
Matul żmien il-Biżantini, is-sit kien ċentru popolari tal-pellegrinaġġi. Il-ħakma ta' Ġerusalemm mis-Sassanidi fis-614, l-għargħar tax-xmara, it-terremoti u l-qbid ta' Ġerusalemm mill-Musulmani fis-637 temmew l-attività ta' kostruzzjoni tal-Biżantini fix-xatt tal-Lvant tax-xmara Ġordan, b'mod partikolari fiż-żona ta' Wadi al-Kharrar.
Perjodu Musulman Bikri
Il-ħakma Musulmana temmet l-attività ta' kostruzzjoni tal-Biżantini fix-xatt tal-Lvant tax-xmara Ġordan, iżda bosta mill-istrutturi Biżantini baqgħu jintużaw matul il-perjodu Iżlamiku Bikri. Maż-żmien in-nies bdew iqimu fuq in-naħa l-oħra tax-xmara, fix-xatt tal-Punent f'Qasr el-Yahud. Wara s-670 W.K. il-kommemorazzjoni tas-sit tal-magħmudija resqet lejn in-naħa tal-Punent.
Żmien il-Mamluk u l-Ottomani
L-istrutturi nbnew mill-ġdid bosts drabi iżda finalment ġew abbandunati sa tmien is-seklu 15.
Fis-seklu 13 inbena monasteru Ortodoss fuq il-fdalijiet ta' monasteru Biżantini bikri predeċessur, iżda ma nafux kemm dam jeżisti. Madankollu, il-pellegrinaġġi lejn is-sit naqsu u skont pellegrin partikolari, is-sit kien fi stat ta' fdalijiet fl-1484. Mis-seklu 15 sas-seklu 19 bilkemm kien hemm żjarat mill-pellegrini fis-sit. Kappella żgħira ddedikata lil Santa Marija tal-Eġittu, eremita minn żmien il-Biżantini, inbniet matul is-seklu 19 u nqerdet ukoll fit-terremot tal-1927.
Fil-bidu tas-seklu 20, komunità ta' bdiewa kienu okkupaw iż-żona tal-Lvant tax-xmara Ġordan.
Skoperta mill-ġdid wara l-1994 u t-turiżmu
Bħala riżultat tal-Gwerra ta' Sitt Ijiem fl-1967, ix-xmara saret il-linja tat-tregwa u ż-żewġt ixtut tax-xmara ġew militarizzati u inaċċessibbli għall-pellegrini. Wara l-1982, filwaqt li Qasr el-Yahud kienet għadha inaċċessibbli, Iżrael ippermetta l-magħmudijiet Kristjani fis-sit ta' Yardenit iktar lejn it-Tramuntana. Wara t-trattat ta' paċi bejn Iżrael u l-Ġordan fl-1994, l-aċċess għal Al-Maghtas ġie rrestawrat wara li l-Prinċep Ghazi tal-Ġordan, li kien interessat ferm fl-istorja reliġjuża, żar l-inħawi fil-kumpanija ta' arkeologu Franġiskan li kien ikkonvinċieh jagħti titwila lejn dak li kien maħsub bħala s-sit tal-magħmudija. Meta nstabet evidenza ta' insedjament Ruman, dan kien biżżejjed biex iħeġġeġ it-tneħħija tal-mini tal-art u iktar żvilupp. Ftit wara, saru diversi skavi arkeoloġiċi mmexxija minn Dr. Mohammad Waheeb li skopra mill-ġdid is-sit antik fl-1997. Is-snin 90 tas-seklu 20 immarkaw il-perjodu tal-iskavi arkeoloġiċi tas-sit u mbagħad ittieħdu miżuri primarji ta' konservzzjoni u ta' restawr matul il-bidu tas-seklu 21. Il-Ġordan fetaħ Al-Maghtas mill-ġdid fl-2002. Dan ġie segwit mill-ftuħ għal żjarat ta' kuljum fl-2011 ta' Qasr el-Yahud, li kien taħt l-amministrazzjoni ta' Iżrael. Iċ-ċelebrazzjonijiet tradizzjonali tal-Epifanija diġà kienu tħallew isiru mill-1985, iżda fid-dati Kattoliċi u Ortodossi speċifiċi u taħt superviżjoni militari. Fl-2007, inħadem dokumentarju bit-titlu The Baptism of Jesus Christ – Uncovering Bethany Beyond the Jordan dwar is-sit. In-naħa tal-Punent tattira iktar interess turistiku mill-kontroparti fil-Ġordan, b'nofs miljun viżitatur imqabbla ma' xi għexieren ta' eluf fuq in-naħa tal-Ġordan. Stimi oħra jsostnu li n-numri fil-fatt kienu 300,000 viżitatur fuq in-naħa Palestinjana okkupata minn Iżrael u 100,000 viżitatur fuq in-naħa tal-Ġordan. Sabiex dan jitqiegħed f'perspettiva, Yardenit ikollha iktar minn 400,000 viżitatur fis-sena.
Karatteristiċi
L-iskavi arkeoloġiċi fis-sit fis-snin 90 tas-seklu 20 żvelaw binjiet reliġjużi ta' żmien ir-Rumani u Biżantini li jinkludu "knejjes u kappelli, monasteru, għerien li ntużaw mill-eremiti u vaski", li kienu l-postijiet fejn kienu jsiru l-magħmudijiet. L-iskavi ġew appoġġati minn istituzzjonijiet minn diversi pajjiżi, bħall-Istati Uniti u l-Finlandja, u mill-Istitut Ġermaniż tal-Protestantiżmu.
Żona max-Xatt (Zor)
Fiż-żona ta' Zor tas-sit, instabu knisja b'sala bil-kolonni, knisja-bażilika magħrufa bħala l-Knisja ta' San Ġwann il-Battista, u l-Knisja-Bażilika Inferjuri b'artijiet tal-irħam b'disinni ġeometriċi. Ġew żvelati wkoll il-Knisja-Bażilika Superjuri, it-taraġ tal-irħam, l-erba' pilastri tal-Kappella l-Kbira, il-Kappella ż-Żgħira, il-Monasteru ta' Santa Marija tal-Eġittu, u vaska kbira. It-taraġ tal-irħam inbena fil-570 W.K. 22 tarġa huma magħmula minn irħam iswed. It-taraġ jagħti għall-Bażilika Superjuri u għal vaska tal-magħmudija. Fl-imgħoddi din il-vaska kellha erba' pilastri li kienu jirfdu l-Kappella l-Kbira.
Oqbra
Instabu wkoll xi oqbra fl-inħawi qrib il-knejjes li huwa maħsub li kienu tal-patrijiet tal-istess knejjes. Dawn l-oqbra huma ta'
żmien il-Biżantini u tal-perjodu Iżlamiku bikri (is-sekli 5 sa 7). Instabu wkoll muniti u bċejjeċ taċ-ċeramika fis-sit li huma provi epigrafiċi tal-istorja tas-sit.
Sit ta' Wirt Dinji
Fl-1994, l-UNESCO sponsorjat l-iskavi arkeoloġiċi fl-inħawi tas-sit. Inizjalment l-UNESCO elenkat is-sit fil-lista indikattiva fit-18 ta' Ġunju 2001 u nomina ġdid ġiet ippreżentata fis-27 ta' Jannar 2014. L-ICOMOS evalwat ir-rapport ippreżentat mill-Ġordan bejn il-21 u l-25 ta' Settembru 2014. Is-sejbiet huma assoċjati mill-qrib mal-kommemorazzjoni tal-magħmudija. Wara din l-evalwazzjoni, is-sit ġie ddeżinjat bħala Sit ta' Wirt Dinji tal-UNESCO bit-titlu uffiċjali "Betanja Lil Hinn mill-Ġordan (Al-Maghtas)".
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju".
L-aġenzija tat-turiżmu tal-Palestina tikkundanna d-deċiżjoni tal-UNESCO li teskludi n-naħa tal-Punent tas-sit. Matul in-negozjati tas-siti li kienu qed jitqiesu biex isiru Sit ta' Wirt Dinji fl-2014, il-proposta oriġinali ppreżentata lill-UNESCO ddikjarat ir-rieda li fil-futur is-sit jiġi mkabbar f'kooperazzjoni mal-"pajjiż ġar" biex in-naħa l-oħra tiġi inkluża wkoll.
Ġestjoni tas-sit
Is-Sit tal-Magħmudija huwa mmexxi mill-Kummissjoni tas-Sit tal-Magħmudija, bord indipendenti ta' fiduċjarji maħtura mir-Re Abdullah II. Fl-2017, il-Kummissjoni rrapportat li madwar 81,000 ruħ kienu żaru s-sit fl-2016, jiġifieri żieda ta' 23 % mill-2015, u l-maġġoranza tagħhom kienu turisti Ewropej, Amerikani u Għarab.
Luwigi I ta’ Spanja
Luigi I twieled f'Madrid fil-25 ta' Awwissu 1707, iben Filippu V ta' Spanja, u l-ewwel mara tiegħu, María Luiza Gabriela ta' Savoy.
Wara t-twelid tiegħu huwa rċieva t-titlu ta 'Prinċep ta' Asturias, titolu nominali għall-werriet tal-kuruna Spanjola. Fl-1714 mietet ommu, u fl-1715 missieru żżewweġ lil Isabel de Farnesio, keċċa lil uliedu u ssakkarhom fil-kmamar tagħhom. Iżda Luwigi ħarab u mar fil-burelli tal-kapitali fejn ġie deskritt bħala: nar bħal ommok, Lascivi bħal missierek, Hot bħal stepmom tiegħek u jerky bħal pedofelu.
Tfulija
Kien l-ewwel membru ta Dar ta' Bourbon Imwieled fi Spanja, Il-poplu kien iħobb lill-prinċep tat-tarbija u kellu tamiet kbar għalih.It-twelid tiegħu għen biex itejjeb l-immaġni tal-ġenituri tiegħu, li bid-dmugħ ippreżentawh jgħidu:"Dan huwa Luisinho, pajjiżek!" Em 7 de abril de 1709, enquanto ainda tinha apenas dois anos de idade, seu pai convocou as cortes para juramentassem Luís como Príncipe das Astúrias e sucessor da coroa.
Wara l-mewt ta’ ommu, Luwigi ħa ħsieb ħutu, speċjalment Ferdinandu Ġejjieni Ferdinand VI ta' Spanja. ..
Fl-età ta’ tlettax-il sena, Louis għaqqad il-ħajja tal-palazz ma’ attivitajiet mundani. Kien iħobb jisraq il-ġonna qrib il-Palácio do Bom Retiro u joħroġ bil-lejl ma’ nies ta’ reputazzjoni ħażina.. Il-prinċep kien jordna lill-qaddejja tiegħu biex ifittxu n-nisa fit-toroq ta’ Madrid; Luís wiret in-natura sesswali ta’ missieru u dejjem kien akkumpanjat mill-qaddej tiegħu Lacotte.. Din il-prattika kompliet anke wara ż-żwieġ tiegħu, prinċipalment biex jitbiegħed minn martu. Dan għamiltu popolari ħafna fost in-nies ta’ Madrid, li dejjem rawh miexi fit-toroq.
Lista ta' l-ispeċi tal-mammiferi l-ġodda li ġew deskritti xjentifikament fis-sena 2002
Din hija il-lista ta' l-ispeċi tal-mammiferi il-ġodda li ġew deskritti xjentifikament fis-sena 2002. It-terminu "mammiferi" hawn jinkludi l-ispeċi klassifikati fil-"Mammaliaformes" (Docodonta, Haramiyida, Morganucodonta u xi ġeneri oħrajn) ukoll.
Aston Villa FC
Aston Villa Football Club huwa klabb tal-futbol professjonali Ingliż ibbażat ġewwa Aston, Birmingham, u li jilgħab fil-Premier League. Il-klabb ġie fundat fl-1874 u mill-1897 ilhom jilgħabhom ġewwa l-grawnd tagħhom preżenti, Villa Park. Aston Villa kienu l-membri fundaturi tal-Football League lura fl-1888, u kienu wkoll membri fundaturi tal-Premier League fl-1992.
Storja
Aston Villa Football Club ġew iffurmat f'Marzu tal-1874 minn membri tal-Villa Cross Wesleyan Chapel f'Handsworth, li illum hija parti minn Birmingham. L-erba' fundaturi ta' Aston Villa kienu Jack Hughes, Frederick Matthews, Walter Price u William Scattergood. L-ewwel logħba tal-klubb kienet kontra tim tar-rugby, l-Aston Brook St Mary's Rugby. It-tnejn qabblu li jilgħabu l-ewwel taqsima bir-regoli tar-rugby, u t-tieni waħda bir-regoli tal-futbol. L-Aston Villa mal-ewwel sar wieħed mill-aqwa timijiet f'Midlands u, fl-1880, iggwidati mill-kaptan George Ramsay, rebħu l-ewwel trofew tagħhom, il-Birmingham Senior Cup.
ACF Fiorentina
ACF Fiorentina, magħruf aħjar bħala sempliċement Fiorentina, huwa klabb tal-futbol Taljan mill-belt ta' Firenze, fit-Toskana. Iffundat wara fużjoni fl-1926 (u fundat mill-ġdid fl-2002 wara l-falliment), Fiorentina lagħbu l-biċċa l-kbira tal-istorja tagħhom fl-ogħla livell tal-futbol Taljan; erba' klabbs oħra lagħbu iktar staġuni fis-Serie A.
Fiorentina rebħu l-kampjonat darbtejn, fl-istaġun 1955–56 u għal darb'oħra fl-1968–69, kif ukoll sitt trofej tal-Coppa Italia u Supercoppa Italiana waħda. Fix-xena Ewropea, Fiorentina rebħu t-Tazza tat-Tazez Ewropej fl-1960–61 u tilfu l-finali tas-sena ta' wara. Huma spiċċaw finalisti telliefa tat-Tazza taċ-Ċampjins 1956–57, wara li tilfu kontra Real Madrid, u waslu viċin biex jirbħu t-Tazza UEFA meta tilfu l-finali tal-istaġun 1989–90.
Mill-1931, il-klabb ilu jilgħab fi Stadio Artemio Franchi li attwalment jesa' mas-47,282 ruħ. Il-grawnd uża numru ta' ismijiet matul is-snin u ġie rinnovat numru ta' drabi. Fiorentina huma l-aktar magħrufin bil-laqam Viola, bħala referenza għall-kulur vjola tagħhom.
Durmitor
daqsminuri|290x290px|Durmitor Durmitor (biċ-Ċirilliku Serb: Дурмитор, ippronunzjat [durmǐtɔr] jew [dǔrmitɔr]) hija żona muntanjuża fil-Majjistral tal-Montenegro. Hija parti mill-Alpi Dinariċi. L-ogħla quċċata taż-żona, Bobotov Kuk, hija għolja 2,523 metru.
Nekropoli ta' Monterozzi
daqsminuri|288x288px|L-affreski tal-Qabar tal-Leopardi In-Nekropoli ta' Monterozzi (bit-Taljan: Necropoli dei Monterozzi) hija nekropoli tal-Etruski fuq għolja fil-Lvant ta' Tarquinia fir-reġjun ta' Lazio, l-Italja. In-nekropoli fiha madwar 6,000 qabar, u l-eqdem wieħed minnhom imur lura għas-seklu 7 Q.K. Madwar 200 kompartiment tal-oqbra huma mżejna bl-affreski.
Durmitor
Iż-żona muntanjuża hija kkonfinata mill-Kanjon tax-Xmara Tara fit-Tramuntana, mill-Kanjon tax-Xmara Piva fil-Punent, u mill-Kanjon tax-Xmara Komarnica fin-Nofsinhar. Fil-Lvant taż-żona muntanjuża ta’ Durmitor fiha pjanura għolja 1,500 metru, imsejħa Jezerska površ (il-Pjanura tal-Lagi). Il-muntanja Sinjavina tinsab fil-Lvant tal-pjanura ta’ Jezerska površ. Iż-żona muntanjuża ta’ Durmitor tinsab l-iktar fil-muniċipalità ta’ Žabljak.
Iż-żona muntanjuża ta’ Durmitor hija msejħa wkoll Park Nazzjonali ta’ Durmitor. Il-park nazzjonali ġie stabbilit fl-1952, u tniżżel fil-lista tas-Siti ta’ Wirt Dinji tal-UNESCO fl-1980.
Nekropoli ta' Monterozzi
L-oqbra mpittra tan-nekropoli huma l-ikbar dokumentazzjoni tal-pittura Etruska, u huma xhieda unika tal-ħajja ta' kuljum, taċ-ċerimonji u tal-mitoloġija tal-Etruski. Uħud mill-oqbra huma monumentali, imħaffrin fil-blat u b'tumuli fuqhom, u huma aċċessibbli permezz ta' kurituri jew turġien inklinati 'l isfel. Fl-affreski hemm bosta suġġetti, fosthom ritwali, annimali, temi maġiċi, żfin u strumenti mużikali. L-iktar oqbra magħrufa huma l-Qabar tal-Leopardi, il-Qabar tal-Kaċċa u tas-Sajd, il-Qabar tal-Awguri, il-Qabar tat-Triclinium, il-Qabar tax-Xjaten Blu u l-Qabar tal-Barrin.
Tapeti (sottoġeneru)
It-Tapeti huwa sottoġeneru ta' mammiferi (il-fniek), fil-klassi Mammalia, fis-sottoklassi Theria, fl-infraklassi Eutheria (il-plaċentati), fl-ordni Lagomorpha, fil-familja Leporidae, fil-ġeneru Sylvilagus ma' żewġ sottoġeneri oħra (Sylvilagus u Microlagus), b'sitt speċi ħajjin.
Durmitor
Qċaċet
daqsminuri|Veduta mill-quċċata ta’ Bobotov Kuk Iż-żona muntanjuża ta’ Durmitor fiha 48 quċċata li jaqbżu l-2,000 metru. L-ogħla qċaċet huma:
Nekropoli ta' Monterozzi
Bosta mill-artefatti li nstabu fin-nekropoli u wħud mill-affreski issa jinsabu fil-Mużew Nazzjonali ta' Tarquinia sabiex jiġu ppreservati. Il-pitturi u d-dekorazzjoni mal-ħitan fil-Qabar tal-Baruni, skopert fl-1827, ġew riprodotti wkoll fuq il-ħitan tal-hekk imsejjaħ Kabinett tal-Etruski fil-Kastell ta' Racconigi.
Durmitor
Lagi
daqsminuri|Veduta tal-Lag Iswed minn waħda mill-qċaċet Iż-żona muntanjuża ta’ Durmitor fiha 18-il lag glaċjali, imxerrdin fuq l-art muntanjuża u fuq il-pjanura għolja ta’ Jezerska Površ. Il-lagi jkomplu jżidu b’mod sinifikanti mas-sbuħija tal-muntanji, u ġew imlaqqma Gorske Oči, jew “għajnejn il-muntanji”.
Il-lagi jisimhom:
Nekropoli ta' Monterozzi
Flimkien man-Nekropoli ta' Banditaccia, in-Nekropoli ta' Monterozzi, qrib Tarquinia, ġiet iddeżinjata bħala Sit ta' Wirt Dinji tal-UNESCO fl-2004, peress li joħorġu fid-dieher il-ħajja ta' kuljum tal-Etruski permezz tal-affreski fl-oqbra, peress li ħafna minnhom huma repliki tad-djar tal-Etruski, xhieda unika ta' kultura li għebet.
Premier League Malti 1954–55
Statistika tal-Premier League Malti fl-istaġun 1954–55. Il-kampjonat kien imwettaq fi 8 timijiet, u Floriana kienu rebbieħa tal-kampjonat.
Nekropoli ta' Monterozzi
Deskrizzjoni
xellug|daqsminuri|230x230px|Urni funebri fis-superfiċe tan-Nekropoli ta' Monterozzi Il-kumpless funebri jmur lura għal Żmien il-Ħadid, jew il-Perjodu ta' Villanova (is-seklu 9 Q.K.), sa Żmien ir-Rumani. Fis-sit wieħed jista' jara oqbra tondi sempliċi mħaffrin fil-blat għall-kremazzjoni u dawn imorru lura għall-Perjodu ta' Villanova.
Lejn l-aħħar tas-seklu 8 Q.K., l-ewwel kompartimenti funebri tfaċċaw bħala oqbra tal-familji minħabba t-tlugħ għall-poter tal-aristokrazija. Fis-superfiċe dawn kienu jidhru bħala tumbati tal-art jew tumuli, li xi kultant kienu jlaħħqu proporzjonijiet impressjonanti biex iqanqlu s-sens ta' setgħa u ta' prestiġju tan-nobbli, kif jidher ċar fl-oqbra msejħa tar-Re u tar-Reġina. B'kollox kien hemm madwar 600 tumulus viżibbli fis-superfiċe fis-seklu 19, u mbagħad ħafna minnhom tkissru wara l-iskavi. daqsminuri|255x255px|Sarkofagu mpitter fil-Mużew Nazzjonali ta' Tarquinia It-tumuli s-soltu kienu jgħattu kompartimenti taħt l-art imħaffrin fil-blat, li kien ikun fihom sarkofagi u affarijiet personali tal-mejtin, u bosta minnhom kienu jiġu mżejna b'pitturi mal-ħitan.
L-iktar sarkofagi bikrin ġew imnaqqxin bl-immaġni tal-mejjet mimdud fuq l-għatu. Tipi oħra, li hemm diversi minnhom, juru l-mejjet fuq ġenbu tax-xellug, iħares lejn id-daħla tal-qabar u spiss kien ikollu f'idu xi skutella tas-sagrifiċċji; xi drabi raġel juri parċmina bil-kitba li telenka l-karigi maġisterjali li kien jokkupa hu u missirijietu. Matul it-tieni nofs tas-seklu 4 Q.K., bdew jintużaw sarkofagi skolpiti u mpittra tan-nenfro, tal-irħam u tal-alabastru. Dawn kienu jiġu depożitati fuq bankijiet imħaffrin fil-blat jew mal-ħitan fil-kompartiment taħt l-art.
Is-sarkofagi kienu jiġu mżejna wkoll b'riljievi b'kontenut simboliku jew mitoloġiku, li spiss kienu joriġinaw mill-mudelli Tarentini. Is-sarkofagi bħal dawn, li baqgħu jintużaw sas-seklu 2, tant hemm minnhom f'Tarquinia li x'aktarx kienu jiġu prodotti lokalment. Il-ħitan tal-kompartimenti tal-oqbra li nbnew l-aħħar ġew impittra bi xjaten tal-infern li jidhru qed jeskortaw il-mejtin wara ħajjithom, b'xeni tal-infern, purċissjonijiet ta' maġistrati u simboli oħra tal-karigi tal-membri eminenti tal-familji tal-mejtin midfuna hemmhekk. daqsminuri|256x256px|L-affreski tal-Qabar tat-Triclinium Fost l-iktar oqbra mpittra notevoli, li huma famużi għall-kwalità artistika tal-affreski tagħhom hemm:
Sit ta' Wirt Dinji
nofs|daqsminuri|681x681px|L-affreski tal-Qabar tal-Awguri In-nekropoli ta' Tarquinia, fosthom in-nekropoli ta' Monterozzi, u n-nekropoli ta' Cerveteri, ġew iddeżinjati flimkien bħala Sit ta' Wirt Dinji tal-UNESCO fl-2004.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Durmitor
Isem
lemin|bla_tilar Waħda mit-teoriji tal-isem Durmitor hi li oriġina mil-lingwa Rumanza tal-Balkani-Vlach, u li jfisser “post fejn torqod” (simili għal “dormitorju”). Madwar l-Eks Jugoslavja kollha hemm muntanji msemmija b’mod simili, fosthom il-muntanja Visător (li tfisser “wieħed li joħlom”) u l-muntanja Aţipitor (li tfisser “wieħed li jorqod”).
Park Nazzjonali u Sit ta’ Wirt Dinji
xellug|bla_tilar|299x299px Il-Park Nazzjonali ta’ Durmitor, li nħoloq fl-1952, jinkludi ż-żona muntanjuża ta’ Durmitor, il-kanjons tax-xmajjar Tara, Sušica u Draga u l-parti l-għolja tal-pjanura tal-kanjon ta’ Komarnica. Il-park nazzjonali jkopri erja ta’ 390 kilometru kwadru. Huwa l-ikbar żona protetta fil-Montenegro, u ġie ddeżinjat bħala Sit ta’ Wirt Dinji tal-UNESCO fl-1980.
Il-kanjon tax-xmara Tara fil-Park Nazzjonali ta’ Durmitor huwa twil 80 kilometru u huwa fond 1,300 metru; b’hekk huwa l-iktar kanjon fond fl-Ewropa.
Il-valur universali straordinarju tas-sit ġie rrikonoxxut abbażi ta’ tliet kriterji tal-għażla tal-UNESCO: il-kriterju (vii) “Post fejn iseħħu fenomeni naturali tal-għaġeb jew fejn hemm żoni ta’ ġmiel naturali u ta’ importanza estetika eċċezzjonali”; il-kriterju (viii) “Eżempju straordinarju li jirrappreżenta stadji importanti tal-istorja tad-dinja, inkluż it-trapass tal-ħajja, il-proċessi ġeoloġiċi kontinwi sinifikanti fl-iżvilupp tat-tipi differenti ta’ art, jew il-karatteristiċi ġeomorfiċi jew fiżjografiċi sinifikanti”; u l-kriterju (x) “Post fejn hemm l-iktar ħabitats naturali importanti u sinifikanti għall-konservazzjoni fil-post tad-diversità bijoloġika, inkluż fejn hemm speċijiet mhedda ta’ valur universali straordinarju mill-perspettiva tax-xjenza jew tal-konservazzjoni”.
Turiżmu
Durmitor hija ċ-ċentru tat-turiżmu tal-muntanji tal-Montenegro. Il-faċilitajiet turistiċi huma kkonċentrati madwar ir-raħal ta’ Žabljak. Fix-xitwa, l-attivitajiet ewlenin f’Durmitor huma l- iskijjar u s- snowboarding. Fis-sajf, l-attivitajiet jaqilbu għall-mixi, għat-tixbit u għat-turiżmu rikreattiv fil-muntanji. Fiż-żona jiġu pprattikati wkoll sports tal-ilma. Waħda mill-iktar attrazzjonijiet prominenti ta’ Durmitor huma t-18-il lag glaċjali, u l-iktar wieħed magħruf minnhom huwa l-Lag Iswed.
Marcelo Valle Silveira Mello
Marcelo Valle Silveira Mello (Brasília, 9 ta 'Awwissu 1985) huwa Brażiljan hacker tas-sigurtà. Huwa ġie arrestat fl-2018 waqt Operação Bravata minħabba inċitament tal-vjolenza. Bħalissa qed jiskonta sentenza ta ’41 sena.
Huwa hedded u attakka għal bosta snin lill-Arġentina Lola Aronovich, professur fl-Università Federali ta' Ceará li għandha Grad ta' Tobba bl-Ingliż u qattgħet snin tinnega l-prattiki ta ' Mello. L-azzjonijiet ta' Aronovich ispiraw il-liġi 13,642 / 2018, sanzjonata fl-2019, li tawtorizza lill-Pulizija Federali tinvestiga misoġenija fuq l-internet.
Marrara
Il-marrara hija organu forma ta' lanġasa li jesa' madwar 50 mL ta' bili (bile) sakemm dan jiġi użat għad-diġestjoni. Il-marrara hija twila 7-10 ċm fil-bniedem, u għandha kulur aħdar skur minħabba l-kontenut tagħha u mhux minħabba l-kulur tat-tessut. Hija mqabbda mal-fwied u d-duwodenu (duodenum) permezz tat-tratt biljari.
Lingwa Kroata
Lingwa Kroata (Kroat: hrvatski jezik), isem uffiċjali Repubblika tal-Kroazja (Republika Hrvatska), huwa pajjiż fl-Ewropa li jinsab bejn il-Mediterran, l-Ewropa Ċentrali u l-Balkani (6,200,000 mil). Code (Iso 639-1=hr, 639-2=hrv(scr), 639-3=hrv, SIL=HRV. thumb|right|250px|Lingwa Kroata 1000-1100. thumb|right|150px|Lingwa Kroata codex 1200. thumb|right|200px|Lingwa Kroata 1380-1400.
Alfabett
Il-lingwa tinkiteb bl-alfabett Latin biż-żieda ta' sinjali diakritiċi partikulari.
L-alfabett Kroat għandu 32 ittra:
a, b, c, č, ć, d, dž, đ, e, f, g, h, i, ie, j, k, l, lj, m, n, nj, o, p, r, ŕ, s, š, t, u, v, z, ž.
L-ittri q, w, x, y jidhru biss fil-kliem barrani. Id-digrammi dž, lj e nj, i+e= ie, r+r=ŕ jitqisu bħala ittri bħall-għ fil-Malti.
Dawn huma l-karattiri b'sinjali speċjali:
Č: Č č: č Ć: Ć ć: ć Đ: Đ đ: đ Š: Š š: š Ž: Ž ž: ž
Prepoizzjonijiet
thumb|250px|Areas where Croatian language is spoken of central South Slavic dyasistems (as of 2006)
Al-naxid al-xarif
Test
Nota: It-traduzzjoni għall-Malti hi meħuda minn verżjonijiet Ewropej u mhux mill-oriġinal bl-Għarbi.
Żiemel Abjad ta' Osmington
daqsminuri|331x331px|Iż-Żiemel Abjad ta' Osmington Iż-Żiemel Abjad ta' Osmington hija figura li ġiet maqtugħa fil-ġebla tal-ġir tal-Għolja ta' Osmington Hill kemxejn fit-Tramuntana ta' Weymouth f'Dorset fl-1808. Tinsab fis-South Dorset Downs fil-parroċċa ta' Osmington.
Il-figura tar-Re Ġorġ III riekeb iż-żiemel tidher minn kilometri bogħod. Ir-re kien viżitatur regolari ta' Weymouth u għamlu "l-ewwel resort". Il-figura hija twila 280 pied (85 metru) u għolja 323 pied (98 metru) u tidher l-aħjar mit-triq A353.
Fl-1989 il-figura ġiet irrestawrata għax-xandir tal-programm televiżiv Challenge Anneka, għalkemm sussegwentement ix-xogħol tar-restawr ġie kkritikat mill-istoriċi li għamel iktar ħsara milli ġid. Anneka Rice, il-preżentatriċi tal-programm, iddikjarat li kien intalab parir u permess għall-ippjanar qabel ma nbeda x-xogħol.
F'Awwissu 2011, xi ħadd kien żied "qarn" magħmul minn folji tal-plastik biex iż-żiemel jiġi jidher qisu unikornu.
Fl-2012, ġie mħabbar li għal-Logħob Olimpiku tal-2012, iż-Żiemel Abjad ta' Osmington kien se jiġi mnaddaf u kemxejn maqtugħ mill-ġdid sabiex jerġa' jiġi jidher bħall-oriġinal meta ġie maqtugħ fl-1808. Ir-restawr tlesta fil-11 ta' Marzu 2012, u l-Prinċipessa Anne attendiet ċerimonja fejn ġie żvelata plakka ġdida magħmula mill-ġebla lokali. Ir-restawr kien sar minn voluntiera, li qattgħu xi sentejn biex wettqu t-tiswijiet.
Emmanuel George Cefai
Emmanuel George Cefai (1955 -  ) ħassieb u filosofu Malti twieled ir-Rabat, Għawdex fit-12 ta’ Marzu 1955  u ggradwa fil-kors tal-Liġi mill Università ta’ Malta fis-sena 1977.
Ftit wara li ggradwa Cefai beda jippublika serje ta’ artikoli fil-gazzetta Daily News (li llum m’għadhiex toħroġ) liema serje ta’ artikoli hu sejjaħ Gallery of Distinguished Thinkers.
F’din is-serje Cefai ittratta diversi filosofi u ħassieba fosthom Spinoza, Descartes, Berkeley, Liebniz, Schopenhauer, Bergson, Neitzsche, Comte, Zeno, Gorgias minn Leontini, Empedokle, Eraklitu u oħrajn.
Il-proċess li permezz tiegħu il-bniedem jkun jaf u jitgħallem l-għerf u jsir għaref  u dejjem iktar għaref hu proċess bhal binja. Il pediment tal-binja hu l-Ideja tal-Infinita’ li l-bniedem għandu – dan il-pedament hu bizzejjed biex il-bniedem jkun jaf l-univers mentalist izda mhux bizzejjed biex il-bniedem jkun jibda jaf l-univers fizikalizt u finit ta’ madwarna; fuq dan jinbena is-sular li fih id-dettal – li l-bniedem permezz tal-fakolta tal-ispeċifiċita’ – (ipprovata bl-argument kif fuq) - jdahhal u jassimila f’mohhu dettal wiehed wara l-iehor li bihom u permezz tagħhom il-bniedem jgħaraf  bid-dettal kollu l-univers fizikalist u finit ta’ madwarna; izda fuq dan is-sular il-binja ma tkunx kompluta u jonqos mill-inqas sular iehor.
Cefai jagħmilha ċara illi dan il-proċess hu wiehed differenti minn deduzzjoni jew induzzjoni. Hu għalhekk ukoll illi Cefai jidher li jahseb illi meta wiehed jirkeb fuq it-tren tal Ideja tal Infinita’ kull ma hemm bzonn hu li wiehed jaserixxi (ruhu) milli jipprova : Assertion rather proof. Dan għaliex u għas sempliċi ragunijiet illi :
(1) – Li l-bniedem jirċievi dettalji ezatti u korretti mill-apparata u speċifiċita’ hu u gie ipprovat minn Cefai nnifsu konkluzivament (ara l-Argument Filosofiku u l-Argument Xjentifiku kif fuq);    -    u (2) – Illi l-metodu illi permezz tiegħu wiehed jagħmel estensjoni (u din sempliċi estensjoni u xejn izjed) mid-dettal li jirċievi mill-apparata u mill-ispeċifiċita’ permezz tat-tlitt rekwiziti jew kundizzjonijiet fuq imsemmija hu wiehed korrett u għalhekk l-att tal-estensjoni nnifsu ma jehtieg l-ebda prova – u (3) F’dawn iċ-ċirkostanzi għalhekk kull ma wiehed jrid jagħmel hu li jagħmel dawn l-estensjonijiet tad-dettalji forniti u riċevuti mill-apparata u mill-ispeċifiċita sempliċement billi jasserihom. Mhix mehtiega prova peress illi il-korrettezza tal-proċess kollu diga’ giet ipprovata.
Bhala konsegwenza ohra tal-filosofija ta’ Cefai is-separazzjoni li qabel hafna drabi kienet issir bejn attwali u potenzjali; bejn universali u partikolari; u anki bejn xjenza u metafizika gew jew eliminati jew ridotti kunsiderevolment.
Floriana FC
Floriana Football Club hu klabb tal-futbol Malti li ġej mill-belt tal-Furjana, bħalissa jilgħab fil-Premier League Malti. Hu għandhu l-akbar nurmu ta' sapporters fuq il-gżejjer u jibqa 'l-klabb tal-aktar suċċess fl-istorja Maltija, flimkien ma 'Sliema Wanderers. Dawn huma magħrufa sew għall-istorja tagħhom, dejjem mfakkar bħala wieħed mill-aqwa klabbs fl-istorja Maltija għat-titli mirbuħa u l-plejers tagħhom. Floriana FC rebħu 26 kampjonati nazzjonali u 20 FA Trophies fl-istorja kollha tagħhom.
Storja
Floriana Football Club beda l-futbol fl-1894, flimkien ma' St. Georges FC, dawn huma l-eqdem żewġ klabbs f'Malta. Matul dak il-perjodu, il-futbol f'Malta ġie introdott mill-irġiel tas-servizz brittaniku li kien stazzjonati fil-gżira li kienet kolonja tal-Imperu Brittaniku.
It-Tim, li jilgħab bl-aħdar u abjad, huwa imlaqam The Irish, wara li adottaw il-kuluri tiegħhom wara logħba ta' ħbiberija kontra Dublin Fusiliers li kienet intlabgħet il-Floriana,Malta.
Floriana Football Club rebaħ il-Premier League Malti 26 darba u l-FA TROPHY 20 darba.
Formazzjoni
Il-Futbol ġie introdott f'Malta fl-aħħar tas-seklu 19 minn-truppi Brittaniċi li kienu stazzjonati fil-gżira. F'dak iż-żmien Malta kienet tifforma parti mill-Imperu Britanniku u, il-Gżira kienet il-bażi tal-forzi Ingliżi fil-qalba tal-Mediterran.
Il-forzi Ingliżi f'Malta kienu prinċipalment stazzjonati f'Bormla, Mtarfa, Tigne' u St Andrews u l-Furjana. Il-forzi tal-Kwartieri, li kienu strateġikament jinsabu madwar il-Gżira, gawdu żoni kbar li kienu użati bħala bażi tal-parata, żoni ta' taħriġ u għal attivitajiet sportivi. L-isports prattikati mis-suldati kienu prinċipalment il-krikit, ħoki u l-futbol.
In-nies tal-lokal li kienu influwenzati miss-suldati stazzjonati fil-qasam ġew introdotti għal dawn l-attivitajiet sportivi. L-aktar sport popolari fost ir-residenti tal-Furjana kien il-futbol, madankollu il-krikit u l-ħoki wkoll kienu iprattikati. Il-Furjana għad għandha klabb tal-ħoki tagħha, jġorru l-isem ta' Floriana Young Stars Hockey Club.
Il-kuluri tal-klabb u l-Maskot
Bejn l-1894 u 1905, il-kuluri tal-klabb kienu ħodor/ħomor, xorts iswed bil kalzetti ħodor u ħomor. Il-kuluri uffiċjali tal-klabb kif nafuhom illum huma ħodor u strixxi vertikali bojod, xorts abjad u aħdar/kalzetti bojod strixxati orizzontali, li kienu ġew introdotti fl-1905. F'dak iż-żmien, ir-Royal Dublin Fusiliers kienu stazzjonati fil-Furjana. Matul dik is-sena, saru tlett logħbiet ta' ħbiberija bejn dan ir-Regiment u l-FFC. Fl-aħħar tal-logħba iż-żewġ timijiet bidlu il-flokkijiet tagħhom u l-uffiċjali tad-Dublin Fusiliers esprimew ix-xewqa tagħhom li l-Furjana bidlu l-kuluri uffiċjali tagħhom għall-flokkijiet ħodor u bojod tagħhom. Inċidentalment, dan ir-Regiment ħalla l-Gżira fl-istess sena.
Il-rabtiet bejn il-Furjana u r-Royal Dublin Fusiliers kienu tant b'saħħithom li l-klabb tal-Furjana ġie imlaqqam "Tal-Irish".
'THE LION' Il-Maskot tal-klabb huwa The Lion, li jidher b'mod dominanti fuq l-arma tal-klabb mill-1936 flimkien mal-motto Latin "Ex Ludis Virtus", li jfisser "saħħa barra mill-logħba". F'dan ir-rigward tal-arma tal-klabb tirrappreżenta l-ħarxa ta 'l-iljun flimkien mal-virtujiet sportivi. L-iljun kien magħżul bħala l-maskot klabbs għal żewġ raġunijiet ġenerali attribwiti lill ċivilizzazzjoni tal-Furjana. L-ewwel attribuzzjoni hija l-kodiċi ta 'armi tal-Gran Mastru ta' San Ġwann Manuel De Vilhena li għandha l-iljun fuqha. Il-Gran Mastru Manuel De Vilhena kien il-kaptan wara l-kostruzzjoni ta 'saborg tal-fortifikazzjoni tal-Furjana (oriġinarjament magħruf bħala Borgo Vilhena) biex jiddefendi l-belt kapitali Valletta mill-attakki fuq l-art. Huwa wkoll ordna l-bini tl-'funtana li hemm l-istatwa tal-iljun, bil-kodiċi tal-armi tiegħu, Il-Gran Mastru kien miżmum min-naħa tal-iljuni, fiċ-ċentru prinċipali tal-Furjana. It-tieni attribuzzjoni tal-iljun hija l-istatwa ta 'San Publiju li huwa l-qaddis patrun tal-Furjana. L-istatwa ta' San Publiju għandha l-iljun fuqha li turi kif Publiju inqatel għar-reliġjon tiegħu.
Suċċessi domestiċi
Mill-fondazzjoni tal-Malta Football Association(1900) u kompetizzjonijiet lokali l-klabb rebaħ total ta '103 unuri, li tinkludi 25 titli tal-kampjonat u 25 Tazzi tan-knock out. Il-klabb laħaq ukoll numru t'unuri impressjonanti, bħal 4 kampjonati konsekuttivi wara xulxin, 10 titolu doppji (Tazza u l-Kampjonat) u l-Kampjonat b'punti massimi.
Kompetizzjonijiet tal-UEFA
Matul is-snin Floriana FC ħadu sehem fil-kompetizzjonijiet varji organizzati mill-futbol ewropew, UEFA, bħall:
Fl-1962, il-klabb kien l-ewwel li rrappreżenta lil-Malta fil-kompetizzjonijiet tal-UEFA fil-Cup Winners' Cup kontra il-klabb Ungeriż Ujpest Dozsa. Matul is-snin, Floriana FC kellhom l-opportunità li jiltaqaw ma xi klabbs rinomati tal-futbol ewropej, li huma':
Bryggen
daqsminuri|291x291px|Bryggen f'Bergen, mibni wara l-1702. Bryggen (li tfisser il-"moll"), magħruf ukoll bħala Tyskebryggen (bin-Norveġiż : [ˈtʏ̀skəˌbrʏɡːn̩], li tfisser il-"moll Ġermaniż"), huwa għadd ta' binjiet kummerċjali Anseatiċi maġenb xulxin fin-naħa tal-Lvant tal-port ta' Vågen fil-belt ta' Bergen, in-Norveġja. Bryggen tniżżel fil-lista tas-Siti ta' Wirt Dinji tal-UNESCO fl-1979.
Il-belt ta' Bergen ġiet stabbilita għall-ħabta tal-1070 fi ħdan il-konfini ta' Tyskebryggen. Għall-ħabta tal-1350, Kontor tal-Lega Anseatika ġie stabbilit hemmhekk, u Tyskebryggen sar iċ-ċentru tal-attivitajiet kummerċjali Anseatiċi fin-Norveġja. Illum il-ġurnata, Bryggen jospita mużewijiet, djar, ħwienet, ristoranti u bars.
Storja
Bergen ġiet stabbilita qabel l-1070 W.K. Fil-Medju Evu, l-inħawi ta' Bryggen kienu jinkludu l-binjiet kollha bejn il-baħar u t-triq magħrufa bħala Stretet (Øvregaten), minn Holmen fit-Tramuntana sa Vågsbunnen fin-Nofsinhar. Skont is-Sagas, il-belt ġiet stabbilita fi ħdan dawn l-inħawi.
Waħda mill-iżjed kostruzzjonijiet bikrin tal-moll ġiet datata li tmur lura għall-ħabta tal-1100, u l-binjiet eżistenti huma ta' data ferm iktar 'il quddiem, fejn Schøtstuene u xi binjiet oħra lejn Julehuset biss huma binjiet oriġinali mill-1702.
Għall-ħabta tal-1350, f'Bryggen ġie stabbilit uffiċċju tal-Lega Anseatika. Filwaqt li r-raħal żviluppa f'ċentru kummerċjali importanti, il-moll ġie mtejjeb u l-binjiet ta' Bryggen b'mod gradwali ttieħdu mill-merkanti Anseatiċi. L-imħażen kienu jintużaw għall-ħżin tal-merkanzija, b'mod partikolari ħut imnixxef, immellaħ u affumikat mit-Tramuntana tan-Norveġja, u ċereali mill-Ewropa.
Fl-1702, il-binjiet tal-Lega Anseatika ġarrbu ħsarat minħabba nar li ħakimhom. Dawn ġew mibnija mill-ġdid, uħud minnhom twaqqgħu, u wħud minnhom inqerdu min-nar. Fl-1754, l-operazzjonijiet tal-uffiċċju f'Bryggen intemmu, meta l-proprjetajiet kollha ġew ittrasferiti liċ-ċittadini Norveġiżi.
Matul l-istorja, Bergen esperjenzat bosta nirien, peress li l-biċċa l-kbira tad-djar tradizzjonalment kienu jkunu tal-injam. Dan kien il-każ ukoll għal Bryggen, fejn madwar kwart tal-bini eżistenti attwalment inbena wara l-1702, meta l-imħażen antiki tan-naħa tal-moll u l-binjiet amministrattiv inħarqu. Il-kumplament tal-binjiet b'mod predominanti jikkonsistu minn strutturi li nbnew iktar tard, għalkemm hemm xi kantini tal-ġebel li jmorru lura għas-seklu 15.
Partijiet minn Bryggen reġgħu nqerdu bin-nirien fl-1955. Iktar 'il quddiem saru skavi arkeoloġiċi f'perjodu ta' tlettax-il sena, li żvelaw iskrizzjonijiet runiċi dwar ir-rutina ta' kuljum, magħruf bħala iskrizzjonijiet ta' Bryggen. Il-Mużew ta' Bryggen inbena fl-1976 fuq parti mill-inħawi meqruda min-nirien.
Sit ta' Wirt Dinji
nofs|daqsminuri|564x564px|Veduta panoramika ta' Bryggen. Bryggen ġie ddeżinjat bħala Sit ta' Wirt Dinji tal-UNESCO fl-1979.
Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet". Bryggen fiha traċċi ta' organizzazzjoni soċjali u tesprimi l-użu tal-ispazju f'kwartier ta' merkanti Anseatiċi li jmorru lura għas-seklu 14. Huwa tip ta' fondaco tat-Tramuntana, uniku fid-dinja, fejn l-istrutturi baqgħu parti ewlenija mill-pajsaġġ urban u jkattru l-memorja ta' wieħed mill-ikbar portijiet kummerċjali antiki tat-Tramuntana tal-Ewropa.
Fost id-djar notevoli fi Bryggen jinkludu: Bellgården (binja ta' 300 sena), Svensgården, Enhjørningsgården, Bredsgården, Bugården u Engelgården. L-eqdem u l-itwal binja tinsab fl-inħawi tal-Knisja ta' Santa Marija u waħda mit-toroq ewlenin hija Jacobsfjorden. Il-mużewijiet jinkludu l-Mużew ta' Bryggen, il-Mużew Anseatiku u Schøtstuene.
Kronoloġija tal-matematika
Kronoloġija tal-iżviluppi prinċipali fil-matematika.
Qabel 1000 QK
thumb|right|210px|L-għadma ta' Ixango
thumb|right|210px| Parti mill-Papiru ta' Rhind
L-Ewwel Millennju QK
thumb|right|210px|Tavola tal-koniċi, Cycopaedia, 1728
L-Ewwel Millenju AD
thumb|right|210px|Al-Khwariżmi
Is-Sekli 11 sa 15
thumb|right|210px|Leonardo Fibonacci
Is-Seklu 16
thumb|right|210px|Niccolo Tartaglia
Is-Seklu 17
thumb|right|210px|Isaac Newton 1702, Pittura ta'Godfrey Kneller
Is-Seklu 18
thumb|right|210px|Isaac Leonhard Euler, Pittura ta' Johann Georg Brucker
Is-Seklu 19
thumb|right|210px|Carl Friedrich Gauss, Pittura ta' Christian Albrecht thumb|right|210px|Johann Peter Gustav Lejeune Dirichlet thumb|right|210px|Henri Poincaré fl-1913
Pronolagus
Pronolagus huwa ġeneru ta' mammiferi (il-fniek ħomor jew liebri l-ġebel), fil-klassi Mammalia, fis-sottoklassi Theria, fl-infraklassi Eutheria (il-plaċentati), fl-ordni Lagomorpha, fil-familja Leporidae, ma' għaxar ġeneri oħra b'rappreżentanti ħajjin (Bunolagus, Nesolagus, Romerolagus, Brachylagus, Sylvilagus, Poelagus, Oryctolagus, Lepus, Pentalagus, u Caprolagus) u b'erba' speċi estanti.
Manuel Rosas
Manuel Rosas Sánchez (twieled fis-17 ta' April 1912 – miet fl-20 ta' Frar 1989) kien plejer tal-futbol Messikan li ħa sehem fl-edizzjoni inawgurali tat-Tazza tad-Dinja.
Karriera
Chaquetas, kif kien magħruf, lagħab għal ħames staġuni bejn l-1929 u l-1934 ma' Atlante fejn rebaħ kampjonat wieħed fl-istaġun 1930–31.
Mat-tim nazzjonali tal-Messiku hu ġie magħżul flimkien ma' ħuh Felipe Rosas għat-Tazza tad-Dinja 1930. Hu kien l-ewwel plejer li qatt skorja penalty f'din il-kompetizzjoni li wasal kontra l-Arġentina. B'dan il-gowl hu sar l-iżgħar plejer li qatt skorja fl-istorja tat-Tazza tad-Dinja, rekord li ġie megħlub iktar tard minn Pelé. Biż-żewġ gowls kontra l-Arġentina hu kien l-ewwel plejer Messikan li skorja iktar minn gowl wieħed f'fażi finali tat-Tazza tad-Dinja (l-ewwel li skorja iktar minn żewġ gowls kien Luis Hernández, 68 sena wara).
Ewropa t'Isfel
thumb|250px|L-Ewropa t'Isfel skont il-[[Ġnus Magħquda]] L-Ewropa t'Isfel huwa sottoreġjun tal-kontinent Ewropew. M'hemm l-ebda definizzjoni ċara u unika għal dan it-terminu, li tista' tvarja skont fatturi ġeografiċi, kulturali, lingwistiċi u storiċi. Ġeneralment, hu kkunsidrat li pajjiżi bħal Spanja, il-Portugall, l-Italja u l-Greċja, u wkoll il-pajjiżi kollha Mediterranji tal-kontinent Ewropew jagħmlu parti mill-Ewropa t'Isfel. In-Nofsinhar ta' Franza hi inkluża fil-parti l-kbira tat-tifsiriet ta' dan it-terminu.
Definizzjoni ġeografika
Ġeografikament, l-Ewropa t'Isfel hi n-nofs l-iktar fin-Nofsinhar tal-kontinent. Madanakollu, din id-definizzjoni hi relattiva; fil-fatt, m'hemmx konfini ċari. Il-katina muntanjuża tal-Alpi tifforma konfini veri u proprji bejn l-Italja u l-kumplament tal-Ewropa, sabiex timmarka d-diviżjoni radikali bejn iż-żewġ "Ewropi": dik ċentrali u ta' fuq fit-Tramuntana u dik t'isfel u Mediterranja fin-Nofsinhar.
Definizzjoni ġeopolitika tal-Ġnus Magħquda
Għall-pubblikazzjoni uffiċjali, il-Ġnus Magħquda tiġbor il-pajjiżi skont is-sottoreġjunijiet. Is-sottodiviżjoni tal-ONU tiġbor dawn l-istati u territorji:
Definizzjoni klimatika
Id-definizzjoni klimatika tal-Ewropa t'Isfel hi simili għal dawk taż-żoni bil-klima Mediterranja, ikkunsidrat il-karattru tipiku tal-pajjiżi tal-Ewropa t'Isfel. Din iż-żona tal-Ewropa tirrapreżenta wkoll l-oriġini tal-biċċa l-kbira tat-tradizzjonijiet kulinari tal-Ewropa t'Isfel (bħaż-żejt taż-żebbuġa u l-inbid). Iż-żona Mediterranja toffri wkoll pajsaġġi simili, bħal żoni bl-għoljiet, ftit żoni tal-pjanura, foresti tal-arżnu u taż-żebuuġa: iż-żoni li jaqsmu din il-morfoloġija huma ż-żewġ terzi tal-Portugall, il-parti t'isfel ta' Spanja, il-kosti tan-Nofsinhar ta' Franza bil-Korsika, il-kosta tal-Kroazja, il-Bożnija u Ħerżegovina, il-Montenegro, l-Albanija, il-Greċja, Ċipru u Malta.
L-Alpi jirrapreżentaw il-fonti prinċipali ta' ilma.
Definizzjoni lingwistika u kulturali
Il-pajjiżi tal-Ewropa Latina huma ħafna drabi assoċjati mal-kunċett tal-Ewropa t'Isfel, speċjalment l-Ewropa tal-Lbiċ. Il-Greċja u l-Balkani huma spiss assoċjati mat-terminu ta' Ewropa tax-Xlokk.
Lista ta' pajjiżi
It-territorji segwenti huma rikonoxxuti komunament bħala dawk li jiffurmaw l-Ewropa t'Isfel:
Adem Ljajić
Adem Ljajić (bis-Serb: Адем Љајић; twieled fid-29 ta' Settembru 1991) huwa plejer tal-futbol Serb li jilgħab bħala midfilder offensiv ma' Beşiktaş.
Karriera
Ljajić beda l-karriera fil-kamp tal-futbol mat-tim lokali ta' SF Jošanica, qabel ma fl-2005 ittrasferixxa f'Belgrad meta laqat l-għajn tal-kowċ ta' Partizan Dusan Trbojević. Fil-kapitali Serba, Ljajić beda jilgħab mat-tim mixtla tal-klabb, waqt li ħa sehem f'isem is-selezzjoni tas-Serbja ta' taħt is-16 u t-18-il sena. Il-progress mal-ewwel tim kien wieħed ta' minnufih. F'Awwissu tal-2008 sar parti mill-pjanijiet tal-kowċ Slaviša Jokanović, fejn f'għaxar apparenzi skorja darbtejn fil-kampanja rebbieħa tal-kampjonat 2007–08.
Nhar it-2 ta' Jannar 2009, Manchester United ikkonfermaw li komplew it-trasferiment ta' kemm Ljajić u anki ta' sieħbu f'Partizan, Zoran Tošić. Tošić ingħaqad mal-klabb mill-ewwel, waqt li Ljajić kien se jibqa' ma' Partizan għall-kumplament tal-2009, fejn f'Jannar tal-2010, minħabba li l-FIFA ma tħallix li jsiru trasferimenti internazzjonali għal plejers ta' taħt it-tmintax-il sena. Minkejja li matul l-2009 Ljajić kien jagħmel vjaġġi regulari lejn Manchester biex jitħarreġ mal-iskwadra, Manchester United iddeċidew li ma jiħdux l-opzjoni li jakkwistaw definittavment lill-plejer Serb minħabba kwistjonijiet fuq il-permess tax-xogħol għal Ljajić.
Fit-13 ta' Jannar 2010, il-klabb Taljan ta' Fiorentina ħabbar l-akkwist ta' Ljajić, fejn wara li għadda t-testijiet mediċi, iffirma kuntratt ta' ħames snin. Iddebutta mal-Viola fid-dro ta' 2–2 barra minn darhom kontra Cagliari, fejn daħal bħala sostitut fit-82 minuta għal Manuel Pasqual. L-ewwel gowl tiegħu kien minn penalty kontra Lazio fit-18 ta' Settembru 2010, bi Fiorentina jitilfu 2–1.
Matul l-istaġun 2010–11, taħt il-kowċ Sinisa Mihajlović lagħab 26 logħba u skorja 3 gowls fil-kampjonat. Fl-istaġun 2011–12 sab inqas post mal-ewwel tim. Nhar it-2 ta' Mejju 2012, fil-logħba kontra Novara li spiċċat 2–2 ġie sostitwit minn Delio Rossi fit-32 minuta minn Rubén Olivera; il-plejer ċapċap sarkastikament lill-kowċ u qamet alterazzjoni verbali li ddeġenerat f'aggressjoni fiżika fuq il-plejer. Wara dan l-episodju l-kowċ ġie mkeċċi u l-plejer intefa' barra mit-tim sa tmiem l-istaġun.
Bil-wasla tal-kowċ il-ġdid Vincenzo Montella, grazzi għall-prestazzjonijiet konvinċenti fil-logħob ta' qabel il-kampjonat reġa' ġie integrat mal-iskwadra. L-istaġun kien wieħed pożittiv għal Ljajić fejn stabilixxa ruħu fit-tim. Nhar id-19 ta' Mejju, fl-aħħar logħba tal-kampjonat kontra Pescara, skorja l-ewwel tripletta fil-karriera tiegħu, biex spiċċa bi 12-il gowl fl-istaġun.
Nhar it-28 ta' Awwissu 2013, issieħeb uffiċjalment mal-klabb ta' Roma għas-somma ta' €11-il miljun, b'kuntratt ta' erba' snin.
Internazzjonali
Ljajić ġie magħżul mat-tim nazzjonali tal-kbar tas-Serbja f'logħba ta' ħbiberija kontra l-Bulgarija tas-17 ta' Novembru 2010. Nhar it-28 ta' Mejju 2012, wara li ma kantax l-innu nazzjonali qabel il-logħba kontra Spanja, il-kowċ Mihajlović ħabbar li ma kienx se jagħżlu iktar.
Qabar ta' Humayun
daqsminuri|259x259px|Il-Qabar ta' Humayun. Il-Qabar ta' Humayun (bil-Persjan: Maqbara-i Humayun) huwa l-qabar tal-Imperatur Mugal Humayun u jinsab f'Delhi, l-Indja. Il-qabar ġie kkummissjonat mill-ewwel mara u l-konsorti ewlenija ta' Humayun, l-Imperatriċi Bega Begum taħt il-patroċinju tagħha fl-1558 , u ġie ddisinjat minn Mirak Mirza Ghiyas u minn ibnu Sayyid Muhammad , arkitetti Persjani magħżula minnha. Kien l-ewwel ġnien-qabar fis-subkontinent Indjan, u jinsab fil-Lvant ta' Nizamuddin, Delhi, l-Indja, qrib iċ-Ċittadella ta' Dina-panah, magħrufa wkoll bħala l-Purana Qila (il-Forti l-Antik), li Humayun stabbilixxa fl-1538. Kien ukoll l-ewwel struttura fejn intuża l-ġebel tar-ramel ħamrani fuq skala daqstant kbira. Il-qabar ġie ddikjarat bħala Sit ta' Wirt Dinji tal-UNESCO fl-1993, u minn dak iż-żmien sarlu xogħol estensiv ta' restawr. Apparti l-binja prinċipali tal-qabar ta' Humayun, hemm diversi monumenti iżgħar tul il-mogħdija li twassal sal-qabar, mid-daħla prinċipali fil-Punent, inkluż wieħed li saħansitra nbena 20 sena qabel il-qabar prinċipali. Dan huwa l-kumpless tal-qabar ta' Isa Khan Niyazi, nobbli Afgan fil-qorti ta' Sher Shah Suri tad-dinastija Suri li ġġieled kontra l-Mugal, li nbena fl-1547 W.K.
Il-kumpless jinkludi l-qabar prinċipali tal-Imperatur Humayun, fejn huma midfuna wkoll l-Imperatriċi Bega Begum, Hajji Begum, kif ukoll Dara Shikoh, il-proproneputi ta' Humayun u iben l-Imperatur Shah Jahan li ġie warajh, flimkien ma' bosta Mugal sussegwenti oħra, fosthom l-Imperatur Jahandar Shah, Farrukhsiyar, Rafi Ul-Darjat, Rafi Ud-Daulat, Muhammad Kam Bakhsh u Alamgir II. Kien jirrappreżenta qabża kbira 'l quddiem fl-arkitettura Mugal, u flimkien mal-ġnien ta' Charbagh tiegħu, ġnien tipiku Persjan li kien għad qatt ma kien hemm bħalu fl-Indja, ħoloq preċedent għall-arkitettura Mugal ta' warajh. Jitqies bħala tluq ċar mill-mawżolew pjuttost mudest ta' missieru, l-ewwel Imperatur Mugal, Babur, imsejjaħ Bagh-e Babur (Ġonna ta' Babur) f'Kabul, l-Afganistan. Għalkemm dan tal-aħħar kien l-ewwel Imperatur li beda t-tradizzjoni li jindifen fi ġnien qisu ġenna. Immudellat fuq il-Gur-e Amir, il-qabar tal-antenat tiegħu u l-konkwistatur tal-Asja Timur f'Samarkanda, l-Użbekistan, ħoloq preċedent għall-arkitettura Mugal futura tal-mawżolej irjali, li laħqet il-qofol tagħha bit-Taj Mahal f'Agra.